মোস্তাফিজের বিকল্প ভাবনায় ইংলিশ পেসারকে দলে নিল চেন্নাই
আইপিএলে এবার চেন্নাই সুপার কিংসের হয়ে আলো ছড়াচ্ছিলেন মোস্তাফিজুর রহমান। তবে জিম্বাবুয়ের বিপক্ষে মে মাসের শুরুতে বাংলাদেশের সিরিজ থাকায় তাকে পুরো আইপিএল খেলার অনুমিত দিচ্ছে না বিসিবি। মোস্তাফিজের অভাব পূরণের চিন্তায় ইংল্যান্ডের পেসার রিচার্ড গ্লেসনকে দলে নিয়েছে চেন্নাই।
৩৬ পেরুনো গ্লেসন অবশ্য আনুষ্ঠানিকভাবে দলে এসেছেন ডেভন কনওয়ের বিকল্প হিসেবে।  গত মৌসুমে চেন্নাই সুপার কিংসের শিরোপা জয়ে বড় ভূমিকা রেখেছিলেন কনওয়ে। নিউজিল্যান্ডের বাঁহাতি ব্যাটার চোটের কারণে এবার শুরু থেকে ছিলেন বাইরে। আশা করা যাচ্ছিল টুর্নামেন্টের মাঝপথে ফিরতে পারেন তিনি। তবে টপ অর্ডার ব্যাটার গো আইপিএল থেকেই ছিটকে গেছেন। ব্যাটার কনওয়ের বদলি হিসেবে অন্য কোন ব্যাটার নয়, চেন্নাই দলে নিয়েছে একজন পেসারকে।
আগামী ১ মে পাঞ্জাব কিংসের বিপক্ষে ম্যাচ পর্যন্ত মোস্তাফিজকে আইপিএলে থাকার এনওসি দিয়েছে বিসিবি। ৫ ম্যাচে ১০ উইকেট নেওয়া বাংলাদেশের পেসার চেন্নাইর হয়ে এবার এখন অবধি সর্বোচ্চ উইকেট শিকারি। বিশেষ করে চেন্নাইর মন্থর উইকেটে তার কার্যকারিতার সুবিধা পাচ্ছে মাহেন্দ্র সিং ধোনির দল।
মোস্তাফিজ চলে আসলে পেস আক্রমণে একটি জায়গা ফাঁকা হবে। ব্যাটিং থেকে চেন্নাই তাই গুরুত্ব দল বোলিং বিভাগকে।
গত ফেব্রুয়ারিতে বাম হাতের বুড়ো আঙুলের চোট পান কনওয়ে। সেখানে ধরা পড়ে ফাটল। চোট সারাতে এই ব্যাটারের অস্ত্রোপচার করাতে হয়। চেন্নাই আশা করছিল মে মাস থেকে আইপিএলের শেষ দিকে তাকে পাওয়া যাবে। কিন্তু কনওয়ের চোটের উন্নতি আশানুরূপ নয়।
গত  বছর আইপিএলে ১৫ ম্যাচে ৫১.৬৯ গড়ে ৬৭২ রান করেন কনওয়ে। ফাইনালে গুজরাটের বিপক্ষে ম্যাচ সেরাও হয়েছিলেন তিনি। এবার তাই তাকে ঘিরে আশা ছিলো চেন্নাইর।
২০২২ সালে ৩৪ বছর বয়েসে অভিষেকের পর গ্লেসন ইংল্যান্ডের জার্সিতে ৬টি টি-টোয়েন্টি ম্যাচ খেললেও এর আগে কখনো আইপিএল খেলেননি। তবে বিশ্বজুড়ে একাধিক ফ্র্যাঞ্চাইজি লিগ খেলার অভিজ্ঞতা আছে তার। স্বীকৃত টি-টোয়েন্টিতে ৯০ ম্যাচ খেলে ৮.১৮ ইকোনমিতে ১০১ উইকেট আছে ডানহাতি পেসারের।

আইপিএলে এবার চেন্নাই সুপার কিংসের হয়ে আলো ছড়াচ্ছিলেন মোস্তাফিজুর রহমান। তবে জিম্বাবুয়ের বিপক্ষে মে মাসের শুরুতে বাংলাদেশের সিরিজ থাকায় তাকে পুরো আইপিএল খেলার অনুমিত দিচ্ছে না বিসিবি। মোস্তাফিজের অভাব পূরণের চিন্তায় ইংল্যান্ডের পেসার রিচার্ড গ্লেসনকে দলে নিয়েছে চেন্নাই।